UBUCINDAMI BWA 
KUSALAPULA 
ABANA 


Sambilisheni umwana inshila 
alingile ukupitamo, 
kabili nga akakula, takafumemo. 
Amapinda 22:6 


Kuli Bafyashi 


Moneni, abana ni cishilano ca kwa Shikulu, kabili 
ifisabo fya mu fumo e cilambu cakwe. Amalumbo 
127:3. 

Umuntu uushasuminisha umukonko wakwe, apata 
umwana wakwe, lelo uwamutemwa alamukanda 
lyonse. Amapinda 13:24 

Mu kutiina Yawe muli ukucetekela kwakosa, kabili 
abana bakwe bakakwata icifulo ca kucingililwamo. 
Amapinda 14:26 

Kanda umwana obe ilyo kuli isubilo, kabili wileka 
umweo obe ukukalipa pa mulandu wa kulila 
kwakwe. Amapinda 19:18 

Ubuwelewele bwakakwa mu mutima wa mwana; 
lelo umukonko wa kulungika ukacifumya ukutali kuli 
wene. Amapinda 22:15 

Mwikaana umwana ukukalipa, pantu nga 
mwamuuma ne nkonkoni, takafwe. Ukamuuma ne 
nkonkoni, no kupususha umweo wakwe ukufuma ku 
mulilo wa pe. Amapinda 23:13-14 

Umukonko no kukalipwa filapeela amano, lelo 
umwana uwashala eka alelenga nyina insoni. 
Amapinda 29:15 

Mulungike umwana wenu, kabili akamupuusha; ee, 
akapeela umweo obe ukusekesha. Amapinda 29:17 
Abana bobe bonse bakasambilishiwa kuli Yawe; 
kabili umutende wa bana bobe ukaba uwakulisha. 
Esaya 54:13 


Kuli Bana 


Cindika wishi na banoko, pakuti inshiku shobe 
shibe ishingi mu calo ico Yawe Lesa obe 
akupeela. Ukufuma 20:12 

Mwana wandi, wisuulako ku kufunda kwa kwa 
Shikulu; kabili mwikabila ukusalapula kwakwe: 
pantu uyo Shikulu atemwa e alasalapula; nga 
wishi ku mwana uo atemwa. Amapinda 3:11-12 
Ifipimo fya kwa Solomone. Umwana wa mano 
alasansamusha wishi, lelo umwana wa 
buwelewele alalenga nyina ukusakamikwa. 
Amapinda 10:11. 

Umfweni kuli wishi uwakufyele, kabili wisuulako 
kuli banoko ilyo bakote. Amapinda 23:22 

Mwe bana, umfweni abafyashi benu muli 
Shikulu, pantu eco calungama. Cindika wishi na 
banoko; ili e funde lya kubalilapo ilyakwata 
ilaya; 

Pa kuti cibe bwino kuli iwe, kabili ukaikala 
imyaka iingi pano isonde. Abena Efese 6:1-3. 


Cindika wishi no mutima obe onse, kabili wilaba 
ubulanda bwa kwa nyina. Ibukisheni ukuti 
mwafyalwa kuli bene; Kabili kuti wabalipila 
shani pa fintu bakucitile?” Kasesema 7:27-28 


Nga twasalapula abana besu, bakalila nomba 

lelo bakaipakisha ku ntanshi. Nga tatusalapula 
abana besu, bakasekelela nomba lelo bakalila 
ku ntanshi. 


Abana e nshita ya ku ntanshi iya calo cesu. Lelo 
nga ca kuti bakakota ukwabula ukusalapula, 
bushe icalo cesu cikaba shani ku ntanshi? 


Imibele yonse iyabipa iya muntu umukalamba 
ni iyo iyo bashalungike nelyo ukusalapula ilyo 
ali fye umwaice. 

Tufwile ukukusha abana abatiina Lesa. 


Nabuulile iciputulwa ca bumba ilya mweo 
Kabili mu kuicefya alecipanga cila bushiku . 
Naishile na kabili ilyo imyaka yalipwile . 
Cali muntu uo naloleshepo . 

Nalyo line alefwala 

Kabili te kuti nmupilibule nakabili 


